கேள்வி: குற்றிப்புறம் ஊராட்சி ஒன்றியம் - வரலாறு பற்றி தகவல் சொல்.
பதில்: பல்வந்த் ராய் மேத்தா கமிட்டி மற்றும் ஏலங்குளம் மனக்கல் சங்கரன் நம்பூதிரிப்பாடு தலைமையிலான நிர்வாகச் சீர்திருத்தக் குழுவின் பரிந்துரைகளின்படி, சமூக மேம்பாட்டில் மக்களின் பங்களிப்பை கூடுதலாக உறுதி செய்யவும், கிராம அளவில் திட்டமிட்ட வளர்ச்சியை வடிவமைக்கவும், ஊராட்சிகளுக்கு கூடுதல் அதிகாரம் அளிக்கும் வகையில் மாநில அரசு சட்டம் இயற்றியது. அதிகாரப் பரவலாக்கத்தை அமல்படுத்தியது. அதற்காக கேரள உள்ளாட்சி அமைப்பு சட்டம் உருவாக்கப்பட்டது. அச்சட்டம் கேரளத்தில் 1962 சனவரி முதல் நாள் முதல் நடைமுறைக்கு வந்தது. இந்தச் சட்டத்தின் கீழ், மாநிலத்தின் அனைத்து கிராமப் பகுதிகளையும் உள்ளடக்கி 922 கிராம ஊராட்சிகள் உருவாக்கப்பட்டன. இந்த ஊராட்சிகளில் தேர்ந்தெடுக்கப்பட்ட உள்ளாட்சி நிர்வாகிகள் 1964 சனவரி முதல் நாள் அதிகாரத்துக்கு வந்தனர். திரூர் வட்டத்தில் உள்ள ஒரு வருவாய் ஒன்றியத்தின் ( ''ஃபிர்கா'' ) தலைமையகம் குற்றிப்புறத்தில் இருந்தது. முந்தைய ''ஃபிர்காக்கள்'' ஊராட்சி ஒன்றியங்களாக மறுவடிவமைக்கப்பட்டு, கிராம ஊராட்சிகளின் தொகுதி அளவிலான நிர்வாகத்திற்கான பொறுப்புகள் வழங்கப்பட்டன. எனவே குற்றிப்புறம் ஊராட்சி ஒன்றியம் 1 சனவரி 1962 இல் நடைமுறைக்கு வந்தது இந்த ஊராட்சி ஒன்றியம் உருவாக்கப்பட்ட போது, இதில் குற்றிப்புறம், வாலாஞ்சேரி, பருதூர், இரிம்பிளியம், எடையூர், மரக்கரை, ஆதவநாடு ஆகிய ஏழு கிராம ஊராட்சிகள் அடங்கி இருந்தன. பின்னர் 16 சூன் 1969 இல், பருதூர் கிராமம் பாலக்காடு மாவட்டம் மாற்றப்பட்டது, மேலும் 2015 இல், வளஞ்சேரி கேரள மாநிலத்திலுள்ள ஊர்கள், மற்றும் நகரங்களின் பட்டியல் தரம் உயர்த்தப்பட்டது. 2015 இல் ஏற்பட்ட மற்ற அதிகார வரம்பு மாற்றத்தினால் கல்பகஞ்சேரி கிராம ஊராட்சியை ஊராட்சி ஒன்றியத்தில் சேர்க்கப்பட்டது.